Matovič, Igor, podpredseda vlády a minister financií SR (2021-12-08):
Ďakujem pekne, pán predsedajúci. Kolegovia, kolegyne, pán exminister práce, sociálnych vecí a rodiny, dovolím si takto na teba reagovať, lebo je to obšírnejšie, nestihol by som to asi zrejme v tej faktickej poznámke. Začnem, možno teraz si v tej faktickej spomenul, povinné očkovanie, že to bolo príčinou. Vieš, našťastie čísla sú čísla, fakty sú fakty a každý jeden deň, neviem, či ty, alebo neviem, či niekto iný, ja každopádne sledujem vývoj počtu pozitívnych, vývoj počtu pacientov v nemocniciach. Lebo ešte povedzme si, že vývoj počtu pozitívnych prípadov zodpovedá tomu, ako kvalitne krajina testuje, ako intenzívne testuje, a nemusí to zodpovedať úplne tomu, že ako v skutočnosti COVID-19 v tej danej krajine je rozšírený. Ale vývoj pacientov neošáliš. Jednoducho, keď naozaj niekto už lapá po dychu, v tej nemocnici končí. A rovnako neošáliš ani počet mŕtvych. Keď chceš hodnotiť povinné testovanie celoplošné a mnohí z vás tu máte takého fackovacieho panáka celoplošného testovania. Áno, bol to manéver, ktorý Slovensko nezažilo a možno ani nezažije, 3,6 milióna ľudí počas jedného víkendu že sa zomkne a absolvuje dobrovoľne aj nedobrovoľne takúto operáciu; ten výsledok bol jednoznačný. Za cenu ani nie 40 mil. eur sme jedným celoplošným testovaním zabezpečili, že kým dovtedy sme prudko rástli s počtom hospitalizovaných pacientov v nemocniciach a v čase, keď sme začali robiť očkovanie, tak sme boli na, niekde tesne pod tisícpäť... pardon, testovanie, tak sme boli niekde pod 1 500, ale vieme, že zotrvačnosť je tam približne týždeň, kým sa tí ľudia do nemocníc dostanú, tak následne po celoplošnom testovaní na mesiac sme dosiahli malý veľký zázrak. Stabilný počet pacientov 1 500, plus-mínus to oscilovalo mesiac. Čiže ešte raz, keď sa teraz trošku na mňa pozrieš, ale nemusíš, niečo najprv prudko rástlo, ako exponenciála hore, urobili sme celoplošné testovanie, automaticky zlom a mesiac sme sa držali stabilne v nemocnici. Toto je výsledok celoplošného testovania, na ktorý som dodnes hrdý a naveky hrdý budem. A nestál 800 mil. eur celoplošné testovanie, ale stálo necelých 40 mil. eur a ak by sme v ňom pokračovali ďalej, by nám tu ľudia nezomierali vo veľkom, ako nám tu zomierali, nemali by sme tu lockdowny a netrápili by sme sa niekedy do mája, či do marca. Lenže bol problém taký istý ako dnes s 500 či 300 eurami. Lebo problém nebol, nebolo to riešenie, ktoré fakty ukazujú, že bolo extrémne efektívne. Problém bol ten, že kto to predkladá. Problém bol Matovič. A bohužiaľ, áno, aj mnohí v koalícii začali bojovať proti tomu opatreniu, lebo videli, že hops, toto naozaj funguje. Videli, že keď raz vieme v priebehu jedného víkendu odchytiť 40- či 50-tisíc pozitívnych, takže asi to je naozaj efektívny spôsob, jako veľmi rýchlo karantenizovať ľudí, ktorí následne to nešíria zbytočne ďalej. Ale ti hovorím ešte raz, skús, keď teda sa zaujímaš o fakty, pozreť si vývoj počtu hospitalizácií, lebo to je to, čo sa ošáliť nedá, a porovnať si to, že kam ideme teraz do neba, kam sme išli a že nikto neurobil nič, nemal odvahu urobiť také opatrenie a tým pádom nebolo nič, žiaden malý zázrak, že na mesiac by sme zostali v nemocniciach stáť. Áno, teraz sa nám to možno podarí a za jakú cenu, za cenu tvrdého lockdownu, kde obmedzujeme dramaticky prevádzky. Vtedy jediné obmedzenie bolo, áno, že sme museli stráviť, áno, jasné, veľakrát nebolo to dokonale zorganizované, niekto polhodinu, niekto hodinu, možno niekto dve hodiny v rade na ten test, ale raz do týždňa. A nikomu to neublížilo. Takže podsúvať ľuďom to, že ľudia sa tam nakazili, sú ťažké bludy, ktoré nezodpovedajú faktám, lebo ak by sa nakazili, v tých nemocniciach by sa nám to ukázalo. A práve po celoplošnom testovaní nám počet pacientov v nemocniciach na mesiac sa stabilizoval na 1 500 pacientov. Pppp, povedal si takú vetu, že očkovanie áno, my ho podporujeme. Vážim si, že si ako človek, ktorý, no nie je to tajomstvo, 60+, sa tu postavil, povedal, áno, som očkovaný a považujem to za ochranu. Ale vieš, ono je to také trošku schizofrenické v tom, a neber to teraz v zlom, ty na to očkovanie ideš a ja verím tomu, že by si ho odporučil aj tým starším ľuďom. Len tvoj šéf je taký zbabelec, že on o covide pred voličmi, lebo vie a spolieha sa, že čím horšie na Slovensku, tým lepšie pre neho a možno dlhšie vydrží na slobode mimo basy, tak prezentuje ľuďom, že covid vlastne neexistuje. V pohode, ľudia, príďte na námestie, aby som ukázal, jaký som ja veľký Fico. A zároveň s vedomím, že to sú dôchodci, že pozvážať, keď dá ponuku s autobusmi, že ich zadarmo do Bratislavy dovezú, že na to budú reagovať, bohužiaľ, len tí dôchodci. Bohužiaľ, len tie ženy, ktoré majú doma možno veľakrát ožrana a vzhliadajú k tomu Ficovi, že jaký to je fešák, asi nepije. A zaľúbili sa do neho pred 20 – 30 rokmi a naďalej sú mu v tej svojej láske verné. Ale on im dáva takto smrteľný bozk. On ich pozýva do tých preplnených autobusov, ako dôchodkyne najviac vystavené tejto chorobe, a vie, že z nich mnohé zomrú. A on ich potrebuje ako kulisy, aby ukazoval, aký on tu je cisár Nero v tom horiacom Ríme. Cynický bastard, tak ako som ho nazval, k tomu ešte skorumpovaný. Človek, ktorý vo veľkom rozkrádal Slovensko, ktorý vedenie NAKA a Policajného zboru odovzdal priamo do rúk bossa nitrianskej mafie. Sám si hovoril, že si z Nitry, a vieš, o kom hovorím. Áno, hovorím o Norbertovi Bödörovi. O človeku, ktorý bez hanby dával sledovať opozičných politikov, zneužíval orgány činné v trestnom konaní na protizákonnú činnosť. Zneužíval ich na to, že tuneloval peniaze, ktoré boli určené malým, drobným poľnohospodárom cez PPA-čky. Váš kamarát, ktorému váš šéf strany chodil pravidelne, na požiadanie doslova, zrejme to dostal až príkazom, na jeho silvestrovské večierky. Keď ja som bol v roku 2015 či ´16 vypovedať, tak tam v tom spise bolo napísané, že sám tam sa priznal vyšetrovateľovi, že štyrikrát bol už v roku 2016 na silvestrovskom večierku. Odvtedy koľkokrát tam bol mafiánovi na silvestrovskom večierku firmy Bonul? Pán minister či exminister, veľmi ma mrzí, že takémuto zlu slúžiš. Ja stále chcem veriť, aj keď vystupuješ, stále si kladiem, ver či never, otázku, slúži tomu zlu vedome alebo nevedome? Má z toho niečo alebo je len taký naivný? Ja pevne verím, že si len naivný. A v tom, hovorím, je ten rozpor. Ty sa zaočkuješ, áno, možno aj tomu veríš a berieš tie rady od lekárov, že to chráni. Ale šéf strany, ktorému ty slúžiš a verne dlhé roky slúžiš, s plným vedomím, že covid zabíja jeho voličov, platí autobusy týmto starým ľuďom, aby ich doviezol na svoje námestia a ukazoval pred nimi, ako rúška netreba obliekať či netreba sa s nimi chrániť. Ako netreba mať respirátor, ako covid je len výmysel, ako očkovanie a vakcíny sú len farmabiznis, ako nemusia počúvať nariadenia vlády, lebo to sú bludy a podobne. Vieš, čiže tvoje skutky možno zodpovedajú racionálnemu prístupu dospelého človeka, ale skutky človeka, ktorému verne dlhé roky slúžiš, zodpovedajú len tomu, že jemu na životoch svojich vlastných voličov absolútne nezáleží. Že ich predá za svoju vlastnú slobodu kedykoľvek. A nie jedného život, dva, tri. Z tých tisícov ľudí na námestiach, ktorých tam navozil v autobusoch preplnených krížom-krážom po Slovensku s vedomím, že v tom autobuse sa to najviac šíri, s vedomím, že na tých námestiach budú natlačení plece na pleci bez rúšiek a akejkoľvek ochrany, on ich pozabíjal desiatky či stovky. A nielen tých svojich voličov, ale aj v ich rodinách, samozrejme, sa to rozšírilo. Ale o tom už nehovoríš, o tom neodsudzuj, to neodsudzuješ. Dostávam sa k tvojmu ďalšiemu citátu. Pardon, nepovedal som ten jeden, o ktorom som začal hovoriť. Povedal si, očkovanie áno, my ho podporujeme. No nepodporujete. Možno ty svojím vystúpením v jednej-dvoch vetách áno. Ale všetky ostatné skutky teba, tvojej strany, tvojich ostatných kolegov v strane, ktorých nazývate niektorých podpredsedmi, ktorých púšťate do relácií v RTVS, ktorú sledujú opäť mnohí dôchodci, púšťate ich tam hlásať bludy, že očkovanie funguje len dva týždne. To čo je za blud? Pán minister, ak by si mal Boha pri sebe, prídeš sem a povieš prvú vetu, odsudzujem vystúpenia podpredsedu politickej strany, ktorej som súčasťou. Šíriť o vakcíne, že funguje len dva týždne, je ťažký nevedecký blud, konšpiračná teória a hanbím sa za takéhoto podpredsedu v našej strane. A vtedy by som ti možno veril to, čo si hovoril ďalej. Takže slová a skutky. Nielen hovoriť o sebe ako o zakuklenej identite, ktorá vlastne je človek, ktorý podporuje očkovanie. Nie, ty si súčasťou niečoho väčšieho. Áno, je to organizovaná zločinecká skupina, ale aj v tej skupine môžu byť ľudia, ktorí tam pôsobia relatívne naivne a neuvedomujú si, čoho sú súčasťou. A hovorím, stále chcem veriť tomu, že si takéhoto typu člen tej organizovanej zločineckej skupiny. Potom si povedal a mám poznačený citát: „Nie je to aj chyba autorít,“ že kto hovorí a čo hovorí? Áno, presne si to vystihol. Je to chyba autorít. Aj Robert Fico, napriek tomu, že to je skorumpovaný bastard a cynický ešte k tomu vzhľadom na to, čo som povedal predtým, človek, ktorý s vedomím, že tu zabíja jeho... (Prerušenie vystúpenia predsedajúcim.)